Do sada osmoro dječaka spašeno iz pećine na Tajlandu
Time is growing short to get 12 boys and their coach out of a flooded cave alive
Spasioci na Tajlandu izbavili su još četvoricu dječaka iz poplavljene pećine Tam Luang na Tajlandu. Ukupan broj spašenih dječaka se popeo na osam, pošto ih je u nedjelju izbavljeno još četvoro. Zvaničnici su rekli da su dječaci izbavljeni u nedjelju u dobrom stanju. “,rekao je Reutersu jedan od zvaničnika. To su na Facebooku potvrdile i tajlandske foke. Opasnosti u spašavanju dječaka, starosti od 11 do 16 godina, su najavljena kiša i smanjene zalihe kiseonika unutar pećine. Najavljena kiša je i ubrzala operaciju spašavanja u ponedjeljak. Dječaci izbavljeni u nedjelju su dobrog zdravlja i trenutno su u bolnici na posmatranju, rekao je ministar unutrašnjih poslova Anupong Paojinda. Nije kazao u kakvom su stanju dječaci izbavljeni u ponedjeljak. Nadležni još nisu potvrdili identitet spašenih dječaka. I neki roditelji su rekli Reutersu da ne znaju da li su njihova djeca izbavljena i da im nije dozvoljeno da ih posjete u bolnici jer moraju biti pod 48-časovnim nadzorom. Trinaest stranih i pet tajlandskih ronilaca učestvuju u misiji spašavanja. Svaki od dječaka dobiće pratnju od dva ronioca Kiša pada na sjevernom Tajlandu gdje su dječaci i njihov trener zarobljeni u malom suhom dijelu poplavljene pećine, što zahtjeva da budu izbavljeni što prije. U međuvremenu, nivo kiseonika u pećini je opao, što dodatno opterećuje tijela zatočenih koji su malo jeli i pili otkako su nestali 23. juna. Konstantno ispumpavanje spustilo je nivo vode unutar pećine, ali takođe pojačalo vodenu struju u uskim prolazima kroz koje spasioci i dječaci moraju da plivaju uz pomoć ronilačke opreme kako bi izašli iz pećine. Jedan dobrovoljac, ronilac ekspert, preminuo je u četvrtak dok je postavljao upotrijebljene boce s kiseonikom duž uskog, krivudavog potopljenog prolaza. Saman Gunan, bivši vojni specijalac mornaričkih "foka", ostao je bez vazduha i udavio se dok je plivao natrag, van pećine. U pet dana otkako su pronađeni u pećini, dječaci su napisali poruke svojim porodicama izražavajući optimizam i ohrabrujući ih da ne brinu. Jedan od dječaka je napisao: "". Fudbalski trener, star 25 godina, napisao je da je dobro, zahvaljujući ljudima na podršci i izvinjavajući se roditeljima dječaka.